Document ID: 31994R0535

ΚΑΝΟΝΙΣΜΟΣ (ΕΚ) αριθ. 535/94 ΤΗΣ ΕΠΙΤΡΟΠΗΣ της 9ης Μαρτίου 1994 για την τροποποίηση του παραρτήματος Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για την δασμολογική και στατιστική ονοματολογία και το κοινό δασμολόγιο (1), όπως τροποποιήθηκε τελευταία από τον κανονισμό (ΕΚ) αριθ. 3080/93 της Επιτροπής (2), και ιδίως το άρθρο 9,
Εκτιμώντας:
ότι, προκειμένου να εξασφαλισθεί η ομοιόμορφη εφαρμογή της συνδυασμένης ονοματολογίας, πρέπει να θεσπιστούν διατάξεις σχετικά με την κατάταξη των αλατισμένων κρεάτων και παραπροϊόντων σφαγίων του κωδικού ΣΟ 0210, ώστε να καταστεί δυνατός ο διαχωρισμός των προϊόντων αυτών από τα νωπά, διατηρημένα με απλή ψύξη ή κατεψυγμένα κρέατα και παραπροϊόντα σφαγίων- ότι κρίνεται ότι, η συνολική περιεκτικότητα σε αλάτι σε ποσοστό 1,2 % και άνω κατά βάρος, αποτελεί κατάλληλο κριτήριο για το διαχωρισμό των δύο αυτών ομάδων προϊόντων-
ότι πρέπει να εισαχθεί συμπληρωματική σημείωση για το σκοπό αυτό στο κεφάλαιο 2 της συνδιασμένης ονοματολογίας- ότι πρέπει, κατά συνέπεια, να τροποποιηθεί το παράρτημα Ι του κανονισμού (ΕΟΚ) αριθ. 2658/87-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της δασμολογικής και στατιστικής ονοματολογίας της Επιτροπής Τελωνειακού Κώδικα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Παρεμβάλλεται στο κεφάλαιο 2 της συνδυασμένης ονοματολογίας που βρίσκεται στο παράρτημα του κανονισμού (ΕΟΚ) αριθ. 2658/87 η ακόλουθη συμπληρωματική σημείωση:
"8. Θεωρούνται ως "αλατισμένα" κατά την έννοια της κλάσης 0210, τα κρέατα και τα παραπροϊόντα σφαγίων βρώσιμα τα οποία έχουν υποστεί βαθύ αλάτισμα με εμποτισμό κατά τρόπο ομοιογενή σε όλα τα μέρη τους, έχοντας μια συνολική περιεκτικότητα άλατος ίση ή ανώτερη του 1,2 % κατά βάρος."
Άρθρο 2
Ο παρών κανονισμός αρχίζει να ισχύει την εικοστή πρώτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Μαρτίου 1994.

Labels: 3
17